Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä /* KOM/2008/0145 lopull. */





[pic] | EUROOPAN YHTEISÖJEN KOMISSIO | Bryssel 11.3.2008 KOM(2008) 145 lopullinen 2006/0143 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä (komission esittämä) 2006/0143 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisestineuvoston vahvistamasta yhteisestä kannastaEuroopan parlamentin ja neuvoston asetuksen antamiseksi elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä 1. TAUSTA Päivä, jona ehdotus on toimitettu Euroopan parlamentille ja neuvostolle (asiakirja KOM((2006)0423 lopullinen – 2006/0143(COD): | 28. heinäkuuta 2006 | Euroopan talous- ja sosiaalikomitea antoi lausuntonsa: | 25. huhtikuuta 2007 | Euroopan parlamentti antoi lausuntonsa ensimmäisessä käsittelyssä: | 10. heinäkuuta 2007 | Muutetun ehdotuksen toimituspäivä: Poliittinen yhteisymmärrys saavutettiin: | 24. lokakuuta 2007 17. joulukuuta 2007 | Päivä, jona yhteinen kanta on vahvistettu: | 10. maaliskuuta 2008 | 2. KOMISSION EHDOTUKSEN TARKOITUS Osana yhteisön lainsäädännön parantamista toimintamallilla, joka kattaa koko elintarvikeketjun, komissio ilmoitti elintarvikkeiden turvallisuutta käsittelevässä valkoisessa kirjassa aikovansa päivittää ja täydentää elintarvikelisäaineiden ja -aromien alalla voimassaolevaa lainsäädäntöä sekä antaa elintarvike-entsyymejä koskevia erityissäännöksiä. Tämän ehdotuksen tarkoituksena on varmistaa sisämarkkinoiden moitteeton toiminta huolehtien samalla ihmisten terveyden suojelun korkeasta tasosta elintarvikelisäaineiden, elintarvike-entsyymien ja elintarvikearomien alalla. Tavoitteeseen pääsemiseksi ehdotuksessa on tarkoitus perustaa yhtenäinen, keskitetty, tehokas, nopea ja avoin hyväksymismenettely, joka perustuu Euroopan elintarviketurvallisuusviranomaisen suorittamaan riskinarviointiin sekä riskien hallintaan, johon komissio osallistuu sääntelykomiteamenettelyn kautta (komiteamenettely). Ehdotuksessa komissiolle annetaan tehtäväksi elintarviketurvallisuusviranomaisen suorittamien tieteellisten arviointien perusteella laatia asiaankuuluvien aineiden jokaisen luokan osalta yhteisön yleinen luettelo ja ylläpitää ja päivittää sitä. Aineen sisällyttäminen tällaiseen luetteloon merkitsee kaikille yhteisön toimijoille annettua yleistä hyväksyntää aineen käyttöön. 3. YHTEISTÄ KANTAA KOSKEVAT HUOMIOT 3.1. Yleinen huomautus Komissio antaa tukensa yhteiselle kannalle, jonka neuvosto hyväksyi 10. maaliskuuta 2008. Se vastaa tavoitteiltaan ja lähestymistavaltaan komission alkuperäistä ehdotusta ja kuvastaa Euroopan parlamentin ehdottamien useiden tarkistusten periaatteita. 3.2. Euroopan parlamentin tarkistukset ensimmäisessä käsittelyssä Komission hyväksymät tarkistukset, jotka vastaavat yhteistä kantaa Yhtenäistä hyväksymismenettelyä koskevan asetusehdotuksen soveltamisalan osalta yhteisessä kannassa (1 artikla) selvennetään, että sitä ei sovelleta savuaromeihin, jotka kuuluvat Euroopan parlamentin ja neuvoston asetuksen (EY) N:o 2065/2003 piiriin. Tämä kattaa tarkistuksen 12, jonka Euroopan parlamentti teki ensimmäisessä käsittelyssään. Luottamuksellisuuden osalta yhteisessä kannassa selvennetään, että kaikkien aineen turvallisuuteen liittyvien tietojen, myös toksikologisten tietojen, turvallisuustutkimusten ja käsittelemättömien tietojen sinällään, ei pitäisi olla luottamuksellisia (johdanto-osan 16 kappale). Tämä muutos sisältyy Euroopan parlamentin tarkistuksen 8 perusteluihin. Yhteisessä kannassa (6 artiklan 3 kohta) selvennetään, että elintarviketurvallisuusviranomaisen lausunnon määräaikaa voidaan jatkaa silloin, kun hakijat toimittavat lisätietoja omasta aloitteesta, mutta tämä pitäisi 10 artiklan mukaisesti rajoittaa koskemaan poikkeusolosuhteita. Tämä muutos vastaa Euroopan parlamentin tarkistusta 25. Yhteisen kannan 8 ja 10 artiklaa ja 12 artiklan 3 kohtaa on muutettu avoimuuden vahvistamiseksi, ja nämä muutokset kattavat Euroopan parlamentin tarkistukset 27, 28 ja 32. Yhteisen kannan johdanto-osan 21, 22, 23 ja 24 kappaletta sekä 7 ja 14 artiklaa on muutettu, jotta voitaisiin ottaa käyttöön valvonnan käsittävä sääntelymenettely ja yleisesti yhdenmukaistaa ehdotettua asetusta menettelystä komissiolle siirrettyä täytäntöönpanovaltaa käytettäessä tehdyn neuvoston päätöksen 1999/468/EY muuttamisesta tehdyn neuvoston päätöksen 2006/512/EY kanssa. Nämä säännökset vastaavat samaa aihetta käsitteleviä Euroopan parlamentin tarkistuksia 34, 35, 36 ja 37. Erona on kuitenkin, että yhteiseen kantaan sisältyy määräaikojen lyhentämisen käyttö joissakin tapauksissa. Tämä näkökanta ei kuvastunut komission muutetussa ehdotuksessa lukuun ottamatta kiireellistä menettelyä, joka otettiin käyttöön tapauksissa, joissa on erityinen riski ihmisten terveydelle. Tarkistukset, joita ei ole sisällytetty yhteiseen kantaan vaikka komissio on ne hyväksynyt muutetussa ehdotuksessa joko sellaisinaan tai edellyttäen, että sanamuotoa muutetaan Euroopan parlamentti selvensi tarkistuksessa 1, että myös ympäristön suojelun korkea taso on taattava yhteisön toimintalinjoja toteutettaessa. Tämä periaate sisältyy jo yleiseen elintarvikelainsäädäntöön (asetus (EY) N:o 178/2002) ja muutos on hyväksytty komission muutetussa ehdotuksessa. Euroopan parlamentin tarkistuksilla 3, 9, 10, 19 ja 21 parannetaan avoimuutta ja tietojen ilmoittamista koskevia säännöksiä, jotka jo olivat komission ehdotuksessa keskeisellä sijalla; tämän vuoksi ne on otettu muutettuun ehdotukseen. Euroopan parlamentin tarkistuksella 22 pidennetään kuudesta kuukaudesta yhdeksään kuukauteen sitä aikaa , jonka kuluessa elintarviketurvallisuusviranomaisen on annettava lausuntonsa. Tämä pidennys on hyväksytty muutetussa ehdotuksessa. Tarkistukset 2 ja 6 ovat lähinnä toimituksellisia, ja tarkistuksilla 4 ja 5 selvennetään sitä, että alakohtaisen elintarvikelainsäädännön vaatimuksia on noudatettava luvan saamiseksi aineelle ja että aineen tieteellisen arvioinnin on oltava riippumaton. Komissio on ottanut nämä muutokset muutettuun ehdotukseen. 3.3. Neuvoston lisäämät uudet säännökset Toisin kuin Euroopan parlamentti neuvosto on säilyttänyt komissiota koskevan 9 kuukauden määräajan, jonka kuluessa on esitettävä toimenpideluonnos yhteisön luettelon päivittämiseksi sen jälkeen, kun elintarviketurvallisuusviranomainen on antanut lausuntonsa. Jotta tämän ajan tarvetta selkiytettäisiin, neuvosto on kuitenkin lisännyt yhteiseen kantaan johdanto-osan 9 kappaleen, jossa täsmennetään, että yhdeksän kuukauden ajanjakso on tarpeen joissakin tapauksissa, jotta komissio voisi varmistaa sidosryhmien riittävän kuulemisen. Aika voi luonnollisesti olla lyhyempi ehdotetun toimenpiteen luonteen mukaisesti. Yhteisen kannan johdanto-osan 10 kappaleessa selvennetään edelleen menettelyn määräaikoja. Nämä tarkistukset käyvät yksiin komission ehdotuksen kanssa, joten ne voidaan hyväksyä. Yhteisessä kannassa (johdanto-osan kappale 12) selvennetään lisäksi, että sellaisiin muihin perusteltuihin tekijöihin, jotka voidaan ottaa huomioon aineen mahdollista sisällyttämistä yhteisön luetteloon koskevassa riskinhallintapäätöksessä, kuuluvat yhteiskunnalliset, taloudelliset, perinteeseen liittyvät, eettiset ja ympäristötekijät sekä tarkastusten toteutettavuus. Nämä tekijät mainitaan jo yleisessä elintarvikelainsäädännössä, joten niiden toistaminen ehdotetussa asetuksessa vahvistaa alkuperäistä ehdotusta ja komissio voi sen hyväksyä. Useat muutokset 2, 3, 6 ja 9 artiklassa ovat lähinnä toimituksellisia, ja niillä selvennetään hyväksyntämenettelyyn kuuluvia käytännön seikkoja ja eri toimijoiden rooleja. Osa 12 ja 15 artiklan muutoksista on luonteeltaan teknisiä, ja niillä täsmennetään ehdotettua asetusta. Nämä muutokset käyvät yksiin ehdotuksen hengen kanssa, ja ne voidaan hyväksyä. 4. PÄÄTELMÄ Komissio katsoo, että yhteinen kanta ilmentää täysin komission alkuperäisen ehdotuksen keskeisiä osia ja monien Euroopan parlamentin ensimmäisessä käsittelyssä esittämien tarkistusten henkeä. Näin ollen komissio antaa tukensa yhteiselle kannalle, jonka neuvosto on hyväksynyt yksimielisesti.